ג'ני פנקין

ג'ני פנקין (ברוסית: Дженни Пенкин, נולדה ב-14 בדצמבר 1991) היא זמרת-יוצרת וראפרית ישראלית. פנקין נולדה במוסקבה, לאמא פסנתרנית, ועלתה לישראל עם משפחתה בגיל שנתיים וחצי. בגיל 10 הצטרפה ללהקה העירונית בבת ים, שם גדלה. למדה מוזיקה ברימון וכן החלה לימודי מוזיקה בברקלי, אך פרשה לאחר תקופה קצרה. השתתפה בעונה הראשונה של תוכנית המציאות "דה ווייס", שם הפסידה בשלב הדו-קרב ליובל דיין. פנקין החלה את הקריירה המוזיקלית שלה כזמרת ליווי של מארינה מקסימיליאן. בשנת 2016 הוציאה את ה-EP הראשון שלה, "Jennesis", המכיל חמישה שירים באנגלית, בחברת התקליטים "OW Crew". בשנת 2018 הוציאה את ה-EP השני שלה, "Him, On the Other Hand". באותה השנה שיתפה פעולה עם מיכאל סוויסה, בשירו "כמובן", מהאלבום מלא בעצמי. בשנת 2019 הקימה את הרכב הנאו-סול "מסוק", בו היא שרה בתור סולנית הלהקה. בשנת 2020 הוציאה את ה-EP השלישי שלה באנגלית, "Careless". בשנת 2021 הוציאה את הסינגלים "מילים גדולות", עם המפיק והדיג'יי רונן סאבו, ו-"מה כבר אמרתי", עם טדי נגוסה. ב-4 באפריל 2022 יצא אלבומה הראשון בעברית, "זה מה שזה", בו שיתפה פעולה עם הראפרים כהן וטדי נגוסה. באותה השנה הוציאה מספר סינגלים נוספים, ביניהם "תופסת", "תן לי קצת זמן", ו"קריוקי". כמו כן, השתתפה בפרויקט "זיכרון אחר 2022", במסגרתו הוציאה גרסת כיסוי לשיר "ביום מסה", של מתי כספי, והתארחה באלבומה של קרולינה "All Rivers" בשיר "Ready For Juju". בשנת 2023 שיתפה פעולה עם דניאל רובין בשיר "נמסיס". באותה השנה הוציאה את הסינגלים "קניה במרתף", "במקום לברוח תרקדי" ו-"ילדה של סנטר". ב-28 במרץ 2024 יצא אלבומה השני בעברית, "הכל או כלום". ב-4 באפריל הוציאה את הקליפ לסינגל "קולולו", מתוך האלבום. במאי של אותה שנה, התארחה באלבומו של המפיק עידו מימון "פסטיבל מסמפלי סימפולים" בשיר "הגלגל יסתובב שוב". ביולי שרה את שיר הנושא מתוך הסרט "כיסופים", הנושא את שמו. ב-16 באוגוסט הוציאה את השיר "Long Nails" יחד עם גל דה פז ושקד מילר. ב-6 באוקטובר התארחה בפרויקט המוזיקלי של גיא מוזס, "פתקים", בשיר "משבר זהות". מתגוררת בתל אביב עם בן זוגה, המוזיקאי נועם "נומוק" חבקין, קלידן להקת "מסוק", אשר הקימו יחד. מלמדת פיתוח קול. 2016: "Jennesis" 2018: "Him, On the Other Hand" 2020: "Careless" 2021: "מילים גדולות" (עם רונן סאבו) 2021: "מה כבר אמרתי" (עם טדי נגוסה) 2022: "עוד פעם" 2022: "סבלנות" 2022: "ביום מסה" 2022: "תופסת" (עם סלון קורטינה ו-Joseph Bach) 2022: "תן לי קצת זמן" (עם רונן סאבו) 2022: "קריוקי" (עם ג'יי למוטה) 2022: "Give it a Go" (עם Curtis Cole) 2022: "יותר לאט" (עם Sighdafekt ו-Tonyy) 2023: "נמסיס" (עם דניאל רובין) 2023: "קניה במרתף" 2023: "במקום לברוח תרקדי" 2023: "ילדה של סנטר" (עם אופירי) 2024: "Sleep my joy, Sleep" 2024: "קולולו" 2024: "הגלגל יסתובב שוב" (עם עידו מימון) 2024: "Long Nails" (עם גל דה פז ושקד מילר) 2024: "Come Back Home" (עם רואי ראמי) ג'ני פנקין, ברשת החברתית פייסבוק ג'ני פנקין, ברשת החברתית אינסטגרם ג'ני פנקין, ברשת החברתית טיקטוק ג'ני פנקין, באתר ספוטיפיי ג'ני פנקין, באתר MusicBrainz (באנגלית) ג'ני פנקין, באתר דיזר ג'ני פנקין, באתר Discogs (באנגלית) Jenny Penkin / ג׳ני פנקין - 28. לא פאקינג ייאמן | פייסבוק, באתר www.facebook.com מיקי נירון, ‏שימו אוזן על ג'ני, באתר ‏מאקו‏, 17 בדצמבר 2021 ישראל The Voice - יובל דיין VS ג'ני פנקין - The end of the world, נבדק ב-2024-03-30 Spotify, open.spotify.com Spotify, open.spotify.com ג׳ני פנקין - קולולו, נבדק ב-2024-04-04 Ido Maimon (2024-05-18), עידו מימון מארח את ג׳ני פנקין - הגלגל יסתובב שוב, נבדק ב-2024-07-27 Instagram, www.instagram.com